Urdhri i presidentit Vladimir Putin për të rekrutuar rreth 300 mijë ushtarë të rinj, ka sjellë panik në Rusi. Shumica e meshkujve refuzojnë të shkojnë në frontin e luftës dhe ka shumë nga ata që tentojnë të largohen nga vendi.
Ditë e fundit janë parë shumë video, ku gjeneralët ruse ushtrojnë terror te rekrutët e rinj. Por në lojë ka hyrë edhe kreu i çeçenëve, Ramzan Kadyrov. Ai i ka cilësuar si frikacakë rusët që nuk pranojnë të luftojnë.
Sipas Kadyrov, arsyet që ata parashtrojnë për të mos luftuar, se kundërshtojnë udhëheqjen politike ruse, nuk janë gjë tjetër veçse justifikime.
"Ti e di që nuk je gjë tjetër veçse një frikacak, një tradhtar, një qenie njerëzore e dorës së dytë", tha ai në një postim në platformën Telegram.
Të mërkurën, Kremlini njoftoi një mobilizim të pjesshëm. Ky njoftim i presidentit Vladimir Putin bëri që shumë rusë të moshës ushtarake të nxitojnë drejt aeroporteve dhe pikave kufitare tokësore.